Vikivietne
Vikivietne jeb viki vietne ir tīmekļa vietne (vai citāda hiperteksta dokumentu kolekcija), kas ļauj lietotājiem pievienot saturu, tāpat kā Interneta forumos, kā arī labot to. Apzīmējumu "viki" izmanto arī programmatūras apzīmēšanai, kas ļauj izveidot šāda veida tīmekļa vietnes. Vārds wiki havajiešu valodā ir darbības vārds, kas nozīmē ‘steidzināt’ vai ‘paātrināt’. Tiešsaistes enciklopēdija Vikipēdija darbojas, izmantojot vikivietnes programmatūru MediaWiki.